座標: 45°42′6.1″N 125°16′2.4″E﻿ / ﻿45.701694°N 125.267333°E﻿ / 45.701694; 125.267333

中華人民共和國 > 黑龍江省 > 大慶市 > **肇州縣** 
  呢版講嘅係現有嘅縣，想睇肇州縣下轄同名嘅鎮，請睇【肇州鎮】，想睇金元兩代嘅州，請睇【肇州 (古代)】。

**肇州**（粵拼：siu6 zau1）係中國黑龍江大慶嘅縣，位於黑龍江省西南部。面積2445 km²，人口42萬幾（2018年）。縣府駐肇州鎮。

肇州位於松嫩平原腹地，全境都係沖積平原，地勢平，平均海拔150米，境域內未有洪水記錄。肇州處於長春、哈爾濱、大慶、齊齊哈爾經濟地帶，境內有大廣高速、203國道同埋其他高級公路穿過。肇州係大慶油田緊要嘅外圍開發區，年產原油100萬噸，其中慶深氣田探明天然氣儲量一千億立方米以上，係中國五大氣田之一。

史
-

「肇州」個名源於金太祖完顏阿骨打喺呢帶打咗場出河店之戰，大敗遼軍，奠定咗金國基礎，所以喺金國立國後話呢度係「祖宗肇興」「肇基王績」，所以設個州起名爲「肇州」，「肇」嘅意思係「開始、興起」，州治喺今日肇源茂興鎮東南12公里處嘅勒勒營子。

肇州地處中國東北，三千年前嘅白金堡文化遺址表明嗰陣時已經入青銅時代，之後歷代呢度係東北遊牧漁獵民族嘅領地。遼代時屬上京道泰州府；金代時呢度設肇州，下轄始興縣（而家肇源民意鄉莽海古城），隸屬於上京會寧府。當時肇州好大，有五萬平方公里，仲大過而家嘅大慶市，大約喺松花江南、呼蘭河到林甸一帶。元代時呢度屬遼陽行省開元路，係斡赤斤嘅分封地，至元三十年（1293年）又設肇州，元貞元年（1295年）設肇州屯田萬戶府，不過州府治所改喺而家肇東四站嘅八里古城遺址度。明代屬奴兒干都司嘅朵顏衛，作爲海西西陸道第一個驛站，設肇州站；洪熙元年（1425年），呢度變成蒙古郭爾羅斯部嘅牧地。清順治五年（1648年），郭爾羅斯部分成前後兩旗，今日肇州、肇源、肇東、大同都係屬哲里木盟嘅郭爾羅斯後旗。

金、清兩代，都因爲南下中原，帶走咗大批滿洲人口，清代時重封禁滿洲，唔畀關內人入，所以當時滿洲有大片無人區，肇州當時亦好荒蕪。光緒年間終於開禁，開荒招墾，呢度係蒙古人牧地，係蒙荒，之後闖關東嘅移民潮令呢度嘅主體民族變成咗山東來嘅漢人，經濟由遊牧變成農耕。光緒三十一年（1905年）設立郭爾羅斯後旗巡防局，正式放荒。當時嘅理刑主事慶山勘定安字十二井子中心做設署基地，呢個地方即係而家嘅肇州縣城肇州鎮，又叫老城基、老街基。不過遞年（1906年）正式設署時，當時嘅同知認爲駱駝脖子喺松花江邊，交通便利過老城基，結果將衙門搬來呢度，駱駝脖子即係而家嘅肇源縣城肇源鎮。1906年設署時叫**肇州廳**，性質係直隸廳（二級政區），廳係清代嘅政區，設喺新開發地帶。

1903年穿過呢度嘅中東鐵路通車，肇州東面發展起身，於是民國成立後，1912年11月將東部劃出做肇東設治局，1914年將鐵路沿線1700平方公里嘅肇州地方劃出做肇東縣，至此肇州分出咗肇東。期間嘅1913年因爲省都督令，廳改爲縣做**肇州縣**，一直延續到家下。滿洲國時期，1934年因為松花江水災搬縣府去老城基，1935年劃嫩江、松花江沿岸同舊縣城歸郭爾羅斯後旗，後來呢部分成立咗肇源。於是舊有嘅肇州劃成「三肇」：肇州、肇東、肇源。

隸屬方面，設廳時作爲直隸廳屬黑龍江將軍，1907年設省改屬黑龍江省。1914年6月屬新設嘅龍江道，1929年2月廢道再由省直轄，爲二等縣。滿洲國時初屬黑龍江省，1934年12月改屬濱江省。1945年滿洲國崩潰後，初屬哈西專區，1946年3月改屬吉江行政區，當年6月改爲嫩江省。1947年2月到9月間屬黑嫩聯合省第四專區，黑嫩分開後繼續屬嫩江。1949年5月，嫩江併入到黑龍江，肇州由黑龍江省直轄。1958年8月27號，由省直轄改屬松花江專區。1959年11月，肇州轄下嘅大同、群眾、新生、聯合、中心5個鄉鎮同肇源嘅大官、興隆兩個鄉合併做大慶區，1960年5月26號大慶區同安達縣合併成安達市，日後安達市演變成而家嘅大慶市。1965年6月14號，舊松花江專區改名做綏化專區/地區。1992年8月21號，肇州由綏化改屬大慶。

氣候
--

肇州地處黑龍江省第一積温帶，屬於中温帶大陸性季風氣候，年均活動積温2800℃，無霜期約143日。肇州由於位於中高緯內陸，所以四季分明，物候變化顯著，年均温3.6℃，錄得極端低温-36.8℃，錄得極端高温38.1℃，年均日照量2899.4小時，年均降水量53.1毫米。

政區
--

肇州轄6個鎮、6個鄉、2個單位，再下分爲104條行政村。

* 鎮：肇州鎮、永樂鎮、豐樂鎮、朝陽溝鎮、興城鎮、二井鎮
* 鄉：雙發鄉、托古鄉、朝陽鄉、永勝鎮、榆樹鄉、新福鄉
* 單位：樂園良種場、衛星種畜場

攷
-

1. 1 2 3 4 5  〈歷史沿革〉. 肇州縣政府. 2015年6月30號. 原著喺2015-09-12歸檔. 喺2015年10月3號搵到.
2. 1 2 3 4  〈肇州縣概況地圖〉. 行政區劃網. 2012年11月15號. 原著喺2016年3月10號歸檔. 喺2015年10月3號搵到.
3. 1 2  〈領導之窗〉. 肇州縣政府. 喺2019年3月7號搵到.`{{cite web}}`: CS1 maint: url-status (link)
4. 1 2 3 4  〈概況〉. 肇州縣政府. 2015年5月30號. 原著喺2015-09-23歸檔. 喺2015年10月3號搵到.
5. 1 2 3  〈2013年統計用區劃代碼：肇州縣〉. 中華人民共和國國家統計局. 喺2015年10月3號搵到.
6. 1 2 3  〈2018年肇州縣國民經濟和社會發展統計公報〉. 《肇州縣政府》. 2019年6月28號. 喺2020年6月4號搵到.`{{cite web}}`: CS1 maint: url-status (link)
7. 1 2  〈大慶市肇州縣地圖〉. 圖吧. 喺2015年10月5號搵到.
8. 1 2 3 4 5 6  〈肇州縣歷史沿革〉. 行政區劃網. 2012年11月15號. 喺2015年10月4號搵到.
9. ↑  《金史》：「天會八年以太祖兵勝遼，肇基王績於此，遂建爲州，下轄一縣曰始興。」金太祖係1114年喺出河店（家下茂興鎮南邊嘅昂喇勒古城）打贏遼軍嘅，1130年設肇州。
10. 1 2 3 4  楊滿良、楊慧姝. 〈大金國的建立及「三肇」和大同的歷史由來〉. 《人·鬼和神——中國民俗作品集（1）》. ACADEMIC PRESS (CORP). p. 35~40頁. ISBN 978-1-936040-05-6.
11. 1 2 3  〈肇州縣〉. 行政區域網. 喺2015年10月4號搵到.

| * 睇
* 傾
* 改
黑龍江政區 |
| --- |
| 中華人民共和國黑龍江　　省城：哈爾濱 |
| 12地級市、1地區 | 128縣級政區（64市轄區、20縣級市、43縣、1自治縣）、類縣級單位\* |  |
| 哈爾濱 | 松北區 | 道裏區 | 南崗區 | 平房區 | 香坊區 | 道外區 | 呼蘭區 | 阿城區 | 雙城區 | 尚志市 | 五常市 | 賓縣 | 方正縣 | 通河縣 | 巴彥縣 | 延壽縣 | 木蘭縣 | 依蘭縣 |
| 齊齊哈爾 | 龍沙區 | 建華區 | 鐵鋒區 | 富拉爾基區 | 昂昂溪區 | 碾子山區 | 梅里斯達斡爾族區 | 訥河市 | 富裕縣 | 拜泉縣 | 甘南縣 | 依安縣 | 克山縣 | 泰來縣 | 克東縣 | 龍江縣 |
| 牡丹江 | 愛民區 | 東安區 | 陽明區 | 西安區 | 綏芬河市 | 寧安市 | 海林市 | 穆棱市 | 東寧市 | 林口縣 |
| 佳木斯 | 前進區 | 向陽區 | 東風區 | 郊區 | 同江市 | 富錦市 | 撫遠市 | 樺川縣 | 樺南縣 | 湯原縣 |
| 大慶 | 薩爾圖區 | 紅崗區 | 龍鳳區 | 讓胡路區 | 大同區 | 林甸縣 | 肇州縣 | 肇源縣 | 杜爾伯特蒙古族自治縣 |
| 鷄西 | 鷄冠區 | 恆山區 | 城子河區 | 滴道區 | 梨樹區 | 麻山區 | 密山市 | 虎林市 | 鷄東縣 |
| 雙鴨山 | 尖山區 | 嶺東區 | 四方臺區 | 寶山區 | 集賢縣 | 寶清縣 | 友誼縣 | 饒河縣 |
| 伊春 | 伊春區 | 帶嶺區 | 南岔區 | 金山屯區 | 西林區 | 美溪區 | 烏馬河區 | 翠巒區 | 友好區 | 上甘嶺區 | 五營區 | 紅星區 | 新青區 | 湯旺河區 | 烏伊嶺區 | 鐵力市 | 嘉蔭縣 |
| 七臺河 | 桃山區 | 新興區 | 茄子河區 | 勃利縣 |
| 鶴崗 | 興山區 | 工農區 | 南山區 | 興安區 | 向陽區 | 東山區 | 蘿北縣 | 綏濱縣 |
| 黑河 | 璦琿區 | 北安市 | 五大連池市 | 遜克縣 | 嫩江縣 | 孫吳縣 |
| 綏化 | 北林區 | 安達市 | 肇東市 | 海倫市 | 綏棱縣 | 蘭西縣 | 明水縣 | 青岡縣 | 慶安縣 | 望奎縣 |
| 大興安嶺地區 | 加格達奇區\* | 松嶺區\* | 新林區\* | 呼中區\* | 呼瑪縣 | 塔河縣 | 漠河縣 |
| 註一：副省級市政區類型爲地級市，不過機構、官員嘅行政級別高配爲副省級。註二：有「\*」號係地方設嘅縣級行政管理區，唔係中華人民共和國民政部登冊嘅政區。 |